Huldeblyke stroom in vir oudregterArgieffoto. Moosa (81) is by sy huis in Rondebosch-Oos ná ’n kort siekte oorlede. Hy sou reeds Sondagmiddag begrawe word. Pres. Jacob Zuma het gesê hy is hartseer oor die voormalige hooggeregshofregter en menseregteprokureur. “Sy afsterwe is ŉ reuseverlies vir die land. Ons wil graag ons medelye betoon met die Moosa-familie en ons gebede is met hulle in die moeilike tyd.” Glynnis Breytenbach, woordvoerder van die DA, het gesê Moosa het ŉ groot bydrae gemaak tot die land. “Hy was ŉ menseregteprokureur wat apartheidsoortredings soos aanhouding sonder ŉ verhoor teengestaan het. Hy het ŉ groot rol gespeel in die totstandkoming van ons demokrasie.” Moosa het tot 1997 as prokureur gewerk en is in 1998 as regter van die Wes-Kaapse hooggeregshof aangewys voor hy in Februarie 2011 afgetree het.